Ing Tenali (తెనాలి), a ausan da mu namang Andhra Paris, metung yang balen ampong mandal king Guntur (Distritu) king Mauling India. Maki dayu yang 16 milia king aslagan ning Guntur Lakanbalen. Atlu lang canal ning Ilug Krishna deng mamagus papunta keti, ania ing Tenali ing meging pekamaulagang pipanamnan pale (rice bowl) king Andhra Pradesh. Maliari lang lumabas deng bangka angga king sadsaran (port) ning Nizampatnam king metung kareng canal a reti. Metung yang manimunang lalabasan da reng rilis tren ing Tenali a mitutuglung king Guntur, Vijayawada, Repalle ampong Chennai.